วันก่อนไปกินหมูกะทะมาค่ะ กลับมาอ้วกไม่อยากกินอะไรเหม็น เช้ามาพะอืดพะอม ไม่ได้กินอะไรเลยข้าวต้มชามเดียวอีกวันคิดว่าดีขึ้นเเล้วไปกินข้าวร้านข้างนอกมา กลับมารู้สึกไม่ดี จะอ้วก ท้องเสีย ตื่นมาวันนี้ตอนเช้าท้องเสียเป็นน้ำหนักค่ะ จะอ้วกเเต่ไม่ได้กินอะไรเลย ไม่อยากกิน มีน้ำมูก ท้องเสียทั้งวัน กินข้าวต้มชามเดียวค่ะ ตกเย็นมาเลอเป็นเเก๊ส ท้องมีเสียงโครกคราง จะผายลมตลอด อ้วกมีเเก๊สออกละมีน้ำลายเหนียวมากด้วยค่ะ ท้องเสียเป็นน้ำมีเลือด ละตอนนี้ท้องมีเสียงโครงครางไม่หยุดเลยค่ะ
สวัสดีค่ะ อาการคลื่นไส้ อาเจียน ท้องเสีย ท้องร้องดัง เรอและผายลมที่เป็นอยู่ หากเกิดขึ้นฉับพลันภายในไม่กี่วัน น่าจะเป็นเกิดจากอาหารเป็นพิษ หรือ ลำไส้อักเสบแบบเฉียบพลับ ซึ่งสาเหตุส่วนใหญ่เกิดจากการติดเชื้อที่มาจากการกินอาหารหรือดื่มน้ำที่ปนเปื้อนเชื้อโรคหรือพิษของเชื้อโรค หรือจากมือหรือภาชนะที่ใส่อาหารและน้ำดื่มไม่สะอาด เชื้อโรคส่วนใหญ่เกิดจากเชื้อไวรัส หรือแบคทีเรีย ซึ่งมีหลายชนิด ส่วนน้อยอาจเกิดจากเชื้อปรสิตและพยาธิ หรือเชื้อราหากมีอาการถ่ายอุจจาระบ่อยมากกว่าการอาเจียน และลักษณะของอุจจาระมีมูกปน หรือเป็นมูกปนเลือด หรือมีกลิ่นเหม็นรุนแรง หรือมีอาการปวดบิดหรือปวดเบ่งเวลาถ่าย หรือมีไข้ แนะนำให้ใช้ยาปฎิชีวนะฆ่าเชื้อร่วมด้วย เช่น นอร์ฟลอกซาซิน (norfloxacin) เพื่อให้อาการหายเร็วขึ้นค่ะส่วนการดูแลด้านอื่นๆ ได้แก่ พยายามดื่มน้ำสะอาดให้มาก และดื่มน้ำเกลือแร่ร่วมด้วยส่วนอาหาร พยายามเลือกทานอาหารอ่อน อาหารที่ย่อยง่าย รสจืดเช่น ข้าวต้ม โจ๊ก แกงจืด หลีกเลี่ยงอาหารที่มีไขมันสูง เช่น ของทอด ของผัด และเนื้อสัตว์ เพราะย่อยยาก แลหลีกเลี่ยงอาหารรสจัด เพราะจะยิ่งทำให้ถ่ายมากขึ้น เป็นต้นสำหรับอาการคลื่นไส้ และอยากอาเจียน อาจทานยาแก้อาเจียน เช่นยาเมโทโคลพราไมด์ (metoclopramide) เป็นต้น ส่วนอาการเรอบ่อย มีลมในกระเพาะอาหาร อาจทานยา เช่นไซเมทิโคน (simethicone) เป็นต้นหากยังคงถ่ายอุจจาระบ่อย ปริมาณอุจจาระมาก และไม่สามารถดื่มน้ำชดเชยได้เพียงพอ ซึ่งสังเกตได้จากการมีริมฝีปากแห้ง ผิวแห้ง เบ้าตาลึก หัวใจเต้นเร็ว ปัสสาวะออกน้อย สีเหลืองเข้ม เป็นต้น หรือมีอาการปวดท้องรุนแรง ควรรีบไปพบแพทย์ เพื่อให้สารน้ำทางหลอดเลือดทดแทนค่ะ ขอให้อาการดีขึ้นไวไวนะคะ